Im  Zug fu da "Reconquista", baim Zrukeaowan fu dém Lãn, wås lãnge Zaid im Bsiz fu de islamischn Mauren woa, håd si dea kastilische Dialekt oiwai waida in Sidn ausbroat, und de Heascha fu Kastilien san a de mechtigstn auf da ibearischn Håibinsl woan. So is dés Kastilische de gresde Schbråch in Schbanien woan und quasi zu am Sinonüm fia Schbanisch iwahaupt. Duach de Eaowarung fu Amearika nåchn Kristof Kolumbus håd si dés Kastilische a nåch Amearika ausbroat und is so õane fu de gresdn Schbråchn auf da Wød woan. Obwoi kõana fu de ãndan schbanischn Dialekte si nåch Amearika ausbroat håd (wãn ma Poatugisisch då néd dazuazød), sång a fü Laid in Latainamearika zu eanara Schbråch "castellano", oiso Kastilisch.